b'\n_START_ARTICLE_\nVol\xc4\x8dje, Bre\xc5\xbeice\n_START_SECTION_\nVol\xc4\x8dje\n_START_PARAGRAPH_\nLe\xc5\xbei v severnem delu ob\xc4\x8dine Bre\xc5\xbeice. Je vas na obmo\xc4\x8dju Bizeljsko-Sremi\xc5\xa1kega vinskega obmo\xc4\x8dja.\n_START_SECTION_\nPripovedke-legende o nastanku imena, predelov vasi\n_START_PARAGRAPH_\nVol\xc4\x8dje so dobile ime po volkovih, ki so pred davnimi leti \xc5\xbeiveli na tem obmo\xc4\x8dju. Vendar sama vas ni bila v celoti na tem mestu, kot je danes. Na drugi lokaciji, so v takratnih \xc4\x8dasih \xc5\xa1e prebivali v lesenih hi\xc5\xa1ah in \xc5\xbeene so morale paziti na ogenj, ko so kuhale. In tako se je pripetilo, da je ena gospodinja pozabila na ogenj. Ta pa se je ra\xc5\xa1iril na celotno naselje, ki je gorelo od torka do petka. In temu delu Vol\xc4\x8djega doma\xc4\x8dini \xc5\xa1e danes re\xc4\x8dejo Torpetka.  Zaradi tega po\xc5\xbeara so se ljudje preselili na dana\xc5\xa1njo lokacijo._NEWLINE_Na Vol\xc4\x8djem je velik gozd, ki mu doma\xc4\x8dini pravijo Vu\xc4\x8djak, uradno Vol\xc4\x8djak. Po tej gozdnati dolini te\xc4\x8de Vol\xc4\x8dji potok. Ime naj bi dobil enako kot vas, po volkovih, ki so v starih \xc4\x8dasih \xc5\xbeiveli v njem._NEWLINE_Del Vu\xc4\x8djaka je Vol\xc4\x8dje rebro, to je pobo\xc4\x8dje, kjer naj bi vol do smrti stisnil \xc5\xa1e zadnjega volka._NEWLINE_Prebivalci se po doma\xc4\x8de imenujejo Vu\xc4\x8danarji uradno so Vol\xc4\x8danarji.'